**DĖL KOMPIUTERINĖS ĮRANGOS PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE**

2021 m. gegužės 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu ir atsižvelgdama į Nacionalinės švietimo agentūros ir Rokiškio rajono savivaldybės 2016 m. spalio 31 d. jungtinės veiklos sutarties Nr. F3-70-(05) 2020 m. balandžio 3 d. pasirašytu papildymu Nr. DS-149, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą (priedas).
2. Perėmus savivaldybės nuosavybėn sprendimo priede nurodytą turtą, jį, perduoti sprendimo priede nurodytoms mokykloms valdyti, naudoti ir disponuoti juo patikėjimo teise.
3. Įgalioti Rokiškio rajono savivaldybės administracijos direktorių, jo nesant – Rokiškio rajono savivaldybės administracijos direktoriaus pavaduotoją, Rokiškio rajono savivaldybės vardu pasirašyti sprendimo priede punkte nurodyto turto priėmimo ir perdavimo aktą.
4. Sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir teisės aktų registre.

Sprendimas (potvarkis, įsakymas) per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu: Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL KOMPIUTERINĖS ĮRANGOS PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“**

**AIŠKINAMASIS RAŠTAS**

2021 m. gegužės 10 d.

Rokiškis

**Parengto sprendimo projekto tikslai ir uždaviniai.**

Sutikti perimti Rokiškio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį turtą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 6 straipsnio 5 ir 6 punktai, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas ir 20 straipsnio 1 dalies 4 punktas.

**Sprendimo projekto esmė.**

Vadovaujantis Lietuvos Respublikos valstybės ir savivaldybių turto valdymo naudojimo ir disponavimo juo įstatymo (toliau – Įstatymas) 6 straipsnio 2 dalimi, savivaldybė turtą gali įsigyti, savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus Įstatymo 20 straipsnio 1 dalies 4 punkte nustatytais atvejais.

Atsižvelgiant į Nacionalinės švietimo agentūros 2021 m. balandžio 30 d. raštą Nr. SD-1394(1.6E) „Dėl kompiuterių, įsigytų ES paramos projekto „Mokyklų aprūpinimas gamtos ir technologinių mokslų priemonėmis“ (Nr. 09.1.3-cpva-v-704-02-0001)“ lėšomis, perdavimo“ bei su Nacionalinės švietimo agentūra pasitaršytą 2016 m. spalio 31 d. jungtinės veiklos sutartį Nr. F3-70-(05) bei 2020 m. balandžio 3 d. pasirašytu papildymu Nr. DS-149, siūloma perimti valstybės turtą savivaldybės savarankiškosioms funkcijoms ir jį naudoti savivaldybės teritorijoje gyvenančių vaikų iki 16 metų mokymuisi pagal privalomojo švietimo programas užtikrinti ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymui organizuoti ir koordinuoti.

Siūlome sutikti perimti valstybės turtą savivaldybės nuosavybėn bei perimtą turtą perduoti Rokiškio rajono savivaldybės mokykloms valdyti, naudoti ir disponuoti juo patikėjimo teise proporcingai pagal besimokančių mokinių skaičių.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi Lietuvos Respublikos galiojančių teisė aktų.

**neigiamos** – nebus.

**Kokia sprendimo nauda Rokiškio rajono gyventojams.**

Nebus.

**Finansavimo šaltiniai ir lėšų poreikis**.

Nenumatoma.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vedėjos pavaduotoja | Kristina Tūskienė |